Diari Oficial de la Generalitat Valenciana


Sumari del DOGV 3106, del 23-10-1997 (1997/10658)

Notificació a la senyora Amparo Garcés García de la proposta de resolució de contracte de compravenda per no-ocupació de l'habitatge.
-------------------------------------------------------------------------------------------------------------------------------------

### Dades del document

Número de DOGV
:   3106

Data del DOGV
:   23-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10542


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

NOTIFICACIÓ [97/X10844]
  
En compliment del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem a l'interessat que s'indica tot seguit que s'ha incoat expedient administratiu de resolució de contracte.
  
Proposta de resolució administrativa de contracte de compravenda, per la no ocupació de l'habitatge com a domicili habitual i permanent.
  
Expedient: V-RACNU-035/96
  
Codi de l'habitatge: 46/ 0809/ 0200
  
Adreça: c/ Utiel, núm. 2, pta. 7
  
Població: Requena
  
Adjudicatària: Amparo Garcés García
  
Vist que aquest habitatge és de promoció pública de la Generalitat Valenciana.
  
Vist que aquest habitatge va ser adjudicat en règim de compravenda a l'adjudicatari abans esmentat.
  
Vist que, després de la visita d'inspecció a l'habitatge esmentat, s'acredita, segons els informes adjunts d'inspecció, empadronament, que el titular segons el contracte no ocupa l'habitatge habitualment, i que aquest està desocupat, evidentment, durant més de tres mesos seguits a l'any, amb l'incompliment de la funció social i de l'obligació establerta en l'article 27.1, paràgraf 1r del Reial Decret 2.960/1976, de 12 de novembre, sobre text refós de la Legislació d'Habitatges de Protecció Oficial, article 107 del Decret 2.114/1968, de 24 de juliol, en relació amb l'article 3 del Reial Decret 3.148/1978, de 10 de novembre, sobre Política d'Habitatge.
  
Vist, així mateix, que no tenim constància que hi haja en aquests casos una causa justa de desocupació.
  
Atès que, segons aquesta normativa d'habitatges de protecció oficial i els preceptes esmentats, l'adjudicatari ha de destinar l'habitatge a domicili habitual i permanent, i, als efectes legals, hi ha domicili permanent quan constitueix la residència del titular bé com a propietari bé com a arrendatari. Es considera que hi ha habitualitat en l'ocupació de l'habitatge quan no estiga desocupat més de tres mesos seguits a l'any.
  
Atès que la Llei de Contractes de l'Estat en l'article 4 i el Reglament de Contractes de l'Estat en l'article 6, en la regulació dels contractes administratius, qualifica d'administratius especials els contractes que tinguen caràcter administratiu perquè així ho declare expressament una llei, estiga vinculat a un servei públic o comporten una especial tutela d'interès públic per al desenvolupament del contracte.
  
Atès, així mateix, el que disposa la clàusula VI dels contractes corresponents, que estableix específicament l'obligació de l'adjudicatari de "destinar l'habitatge a domicili habitual i permanent" amb la conseqüència esmentada abans.
  
Atès que ha quedat acreditat el càrrec que justifica l'expedient i, per això mateix, aquesta proposta de resolució és motivada segons els articles 89.3 en relació amb l'article 54.1.a de la Llei 30/1992.
  
Vistos els fets, les disposicions esmentades i les de general aplicació, l'instructor de l'expedient en virtut de les facultats conferides formula a la Direcció General d'Arquitectura i Habitatge la següent proposta de resolució:
  
Primer
  
Donar per resolt el contracte respecte de l'adjudicatari i de l'habitatge que s'han indicat en l'encapçalament. S'haurà de procedir tot seguit al llançament de les persones i al desallotjament de mobles i estris. Així mateix, requerir, per mitjà de la resolució, els interessats perquè ho facen en el termini de 48 hores (articles 93.2 i 95 de la Llei 30/1992).
  
Segon
  
En el cas que no es complesca l'anterior requeriment en el termini indicat, es realitze el desallotjament forçós, amb l'autorització judicial corresponent d'entrada a domicili ( 96.1.d, 96.3 i 100 de la Llei 30/1992).
  
S'haurà de notificar aquesta proposta de resolució als interessats en la forma legal; també, s'haurà d'indicar que, si escau, en l'escrit d'al·legacions hauran de constar les dades de l'adjudicatari o ocupant i els de l'habitatge objecte del procediment.
  
València, 14 de juliol de 1997.- El director d'Administració de Patrimoni: Matías Ruiz Peñalver.
  
Diligència: L'Assessoria Jurídica de Patrimoni fa saber als interessats la notificació de la proposta de resolució de l'expedient esmentat.
  
El grup 460809 correspon a la localitat de Requena.
  
València, 19 de setembre de 1997.- Assessoria Jurídica de Patrimoni: Pedro Lucas Matheu.
  
Tribunal Economicoadministratiu
  
Regional de València